section_heading: From Under the Cork Tree (2005. – 2006.)
paragraph_text: S basistom Peteom Wentzom kao glavnim tekstopiscem te pjevačem i gitaristom Patrickom Stumpom kao glavnim skladateljem, Fall Out Boy je počeo kasne 2004. raditi na nasljedniku albuma Take This to Your Grave. Međutim sastav je u veljači 2005. prestao s radom na albumu nakon Wentzovih tjeskoba u stvaranju novog uratka što je kulminiralo pokušajem samoubojstva. U intervjuu, Wentz je izjavio "Bilo je neodoljivo. Ja sam bio ili potpuno tjeskoban ili potpuno deprimiran. Osobito je neodoljivo kada si na vrhuncu da napraviš nešto jako veliko a misliš da će to biti veliki neuspjeh". Nakon što je prošao terapiju, Wentz se pridružio ostatku sastava u Burbanku, Kaliforniji kako bi započeli sa snimanjem albuma. Novi album From Under the Cork Tree je objavljen 3. svibnja 2005. kao prvi uradak skupine pod velikom izdavačkom kućom Island Records, koji je sastavu donio veliki uspjeh. Album je već u prvom tjednu zasjeo na deveto mjesto na listi Billboard 200 i prodajom od 68.000 primjeraka. Veliki uspjeh je bio taj što se album na glazbenim ljestvicama zadržao velikih 77 tjedana, a od toga 19 tjedana u prvih dvadeset mjesta. Album je postigao veliki komercijalni uspjeh i zaradio je dvostruku platinastu nakladu nakon što je prodan u više od 2,5 milijuna primjeraka samo u SAD-u,<ref>http://www.mtv.com/news/articles/1552400/20070214/fall_out_boy.jhtml a širom svijeta je prodan u više od 3 milijuna primjeraka, što ga čini najprodavanijim albumom sastava.